Diari Oficial de la Generalitat Valenciana


Sumari del DOGV 5460, del 28-02-2007 (2007/2350)

CONVOCATÒRIA 11/2007, de la Direcció General d'Administració Autonòmica, per la qual s'anuncia, per a la seua provisió pel sistema de lliure designació, dos llocs de treball de naturalesa funcionarial, grup A, sector especial, a la Conselleria d'Economia, Hisenda i Ocupació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5460

Data del DOGV
:   28-02-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/2350


Data del document
:   20-02-2007

Organisme emissor
:   Conselleria de Justícia, Interior i Administracions Públiques

Tipus de document
:   Anunci

Anàlisi jurídica

 Descriptors 

:   * administració regional
    * comptable
    * concurs administratiu

Vista la proposta de la Sotssecretaria de la Conselleria d'Economia, Hisenda i Ocupació, per a la cobertura de dos llocs vacants del grup A, sector especial, pertanyents al cos superior d'interventors i auditors de la Generalitat Valenciana, la provisió dels quals s'ha d'efectuar pel sistema de lliure designació, d'acord amb el que disposen la Llei de la Funció Pública Valenciana, el Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal, comprés en l'àmbit d'aplicació de la Llei de la Funció Pública Valenciana, i el Decret 72/2005, de 8 d'abril, pel qual aprova el Reglament del Cos Superior d'Interventors i Auditors de la Generalitat Valenciana.  
Fent ús de les competències que legalment té conferides, aquesta Direcció General resol convocar, per a la seua provisió, els llocs de treball que es relacionen en la base tercera d'aquesta resolució.   
Aquesta Convocatòria es desenvoluparà d'acord amb les bases següents:  
Primera. Participants  
Podran participar en aquesta Convocatòria els funcionaris de carrera, grup A, pertanyents al cos superior d'interventors i auditors de la Generalitat Valenciana i els funcionaris d'altres administracions públiques que reunisquen el requisit de ser funcionari de carrera d'alguna de les escales, subescales, classes o cossos superiors d'interventors de qualsevol administració pública.  
Segona. Presentació de sol·licituds  
Les sol·licituds, adaptades al model que es publica en l'annex I, hauran de presentar-se en el termini de 15 dies hàbils, comptadors des de l'endemà de la publicació d'aquesta Convocatòria en el DOCV. El que podrà fer-se al Registre General de la Conselleria de Justícia, Interior i Administracions Públiques, carrer Historiador Chabàs, 2, 46801 València, als serveis centrals i territorials de les distintes conselleries o a les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
A la sol·licitud s'adjuntarà fotocòpia del DNI del sol·licitant, curriculum vitae i documentació justificativa dels mèrits al·legats. Si l'esmentada documentació ja consta al Registre de Personal de la Generalitat Valenciana, només caldrà citar-la en la sol·licitud, sense aportar els documents corresponents.  
Els participants que sol·liciten uns quants llocs, inclosos en la mateixa Convocatòria, hauran de presentar una instància per a cada un d'aquests, i indicar-hi l'orde de preferència. No caldrà presentar la documentació en totes les sol·licituds, solament en aquella el lloc de la qual sol·licite en primer lloc.  
Tercera. Llocs que es poden sol·licitar  
1. Lloc de treball núm. 5563: interventor/a delegat/ada.  
Conselleria/organisme: Economia, Hisenda i Ocupació.  
Centre de destinació: Intervenció General.  
Localitat lloc: València.  
Naturalesa: funcionarial.  
Sector: especial.  
Requisits: grup A. Cos Superior d'Interventors i Auditors de la Generalitat.  
Complement de destinació: nivell 30.  
Complement específic: E050.  
Forma de provisió: lliure designació. Obert a altres administracions públiques.  
Funcions: les pròpies que la normativa legal atribueix a la Intervenció General, referides a l'àmbit territorial del respectiu servei en el més ampli sentit.  
2. Lloc de treball núm. 10687: viceinterventor/a de la funció interventora.  
Conselleria/organisme: Economia, Hisenda i Ocupació.  
Centre de destinació: Intervenció General.  
Localitat lloc: València.  
Naturalesa: funcionarial.  
Sector: especial.  
Requisits: grup A. Cos Superior d'Interventors i Auditors de la Generalitat.  
Complement de destinació: nivell 30.  
Complement específic: E050.  
Forma de provisió: lliure designació. Obert a altres administracions públiques.  
Funcions: programar, dirigir, supervisar i rendir compte dels resultats, respecte de les funcions que tinga encomanades, segons el reglament orgànic i funcional del centre directiu a què estiga adscrit. Dirigir i coordinar les unitats inferiors.  
Quarta. Comissió d'Avaluació  
La Comissió d'Avaluació de la present Convocatòria estarà integrada, d'acord amb el que disposa l'article 14.2 del Reglament del Cos Superior d'Interventors i Auditors de la Generalitat, per:  
Titulars:  
President: Sr. Juan Antonio García López, viceinterventor de Control Financer, de la Conselleria d'Economia, Hisenda i Ocupació.  
Vocals:  
Sr. Ignacio Pérez López, interventor delegat, de la Conselleria d'Economia, Hisenda i Ocupació.  
Sr. Luis Bailón Sanz, interventor delegat adjunt, de la Conselleria d'Economia, Hisenda i Ocupació.  
Sra. Irene Chova Gil, interventora delegada, de la Conselleria d'Economia, Hisenda i Ocupació.  
Un funcionari de carrera del grup A, que serà proposat, de comú acord, per les organitzacions sindicals.  
Vocal secretari: Sr. Eloy Alamán Laguarda, representant de la Direcció General d'Administració Autonòmica.  
Suplents:  
Presidenta: Sra. Mª Fe Ruiz Martínez, viceinterventor de Comptabilitat Pública, de la Conselleria d'Economia, Hisenda i Ocupació.  
Vocals:  
Sra. Paula Cosín Vila, interventora delegada, de la Conselleria d'Economia, Hisenda i Ocupació.  
Sr. Prudencio Ortells González, interventor delegat, de la Conselleria d'Economia, Hisenda i Ocupació.  
Sr. Ricardo Camarena Gil, interventor delegat, de la Conselleria d'Economia, Hisenda i Ocupació.  
Un funcionari de carrera del grup A, que serà proposat, de comú acord, per les organitzacions sindicals.  
Vocal secretària: Sra. Alicia Gavara Estañol, representant de la Direcció General d'Administració Autonòmica.  
El funcionament de la Comissió d'Avaluació s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.  
Cinquena. Adjudicació de destinacions  
Per a l'adjudicació dels llocs, la Comissió d'Avaluació podrà tindre en compte els mèrits que figuren en la corresponent resolució de classificació.  
La Comissió d'Avaluació, immediatament abans de redactar la proposta de resolució, la posarà de manifest a les persones interessades al tauler d'anuncis dels serveis centrals de València i als territorials de Castelló, Alacant i València, de la Conselleria de Justícia, Interior i Administracions Públiques.  
Les persones interessades podran, en un termini de 10 dies hàbils, al·legar i justificar el que estimen pertinent davant de la Comissió d'Avaluació de la Convocatòria. Una vegada redactada per la Comissió la proposta de resolució, amb les al·legacions i justificacions presentades, tant les estimades com les desestimades, seran elevades a la conselleria corresponent. El conseller o òrgan competent, en què radique el lloc, emetrà un informe previ al corresponent nomenament en relació amb el candidat que considere més idoni, i es tindran en compte els criteris de mèrit i capacitat discrecionalment adoptats. A la vista d'allò que s'ha exposat es dictarà la resolució que procedisca i la remetrà a la Direcció General d'Administració Autonòmica per a la seua publicació.  
Sisena. Resolució del Concurs  
Aquesta Convocatòria es resoldrà en un termini no superior a 3 mesos, comptadors des de l'endemà de la data d'acabament del termini de presentació d'instàncies.  
En la resolució d'aquesta Convocatòria s'indicarà expressament la data de començament dels terminis de cessament i presa de possessió.  
Setena. Recursos  
La present Resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que l'ha dictada, en el termini d'un mes, comptador des del dia següent de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptadors des del dia següent de la publicació de la present Resolució.  
València, 20 de febrer de 2007.- El director general d'Administració Autonòmica: Miguel Antonio Crespo Marzal.  
ANNEX I  
Model d'instància  
Núm. convocatòria: ... Núm. lloc: ...  
Conselleria: ...  
Ordre de preferència: ...  
Cognoms: ...  
Nom: ... DNI/NRP: ...  
Adreça oficial: ...  
Telèfon oficial: ... Fax més pròxim: ...  
Adreça particular: ...  
Relació professional amb la Generalitat Valenciana: ...  
Núm. lloc actual: ... Conselleria: ...  
Relació professional amb altres administracions públiques: ...  
Destinació actual: ...  
Cos/escala a què pertany: ...  
Llista de documents que presenta (assenyaleu amb una x):  
 1. Fotocòpia del DNI.  
 2. Currículum.  
 3. Certificacions relatives a:  
 3.1. Antiguitat.  
 3.2. Titulacions.  
 3.3. Grau personal.  
 3.4. Treball realitzat  
 3.5. Cursos de formació i perfeccionament.  
 3.6. Coneixements de valencià.  
 3.7. Coneixements d'idiomes comunitaris.  
 4. Altres certificats.  
València, ... d ... de 2007  
Firma  
DIRECTOR GENERAL D'ADMINISTRACIÓ AUTONÒMICA